  Майя Бывальцева «Гурт сюресъёс» федерал программа улсын Шаркан ёросын Мувыр гуртозь сюресэз тупатӥзы. Солэн кузьдалаез 4 иськем котыр, ивортэ «Удмуртавтодорлэн» пресс-службаез. Со сюрес Мувыр гуртэз Якшур-Бӧдья — Шаркан трассаен герӟа. Озьы ик отӥ школа автобус ветлэ. Кышкыттэмлыкез будэтон вылысь сюреслэн мынон-ветлон люкетэз 10 метрозь вуттэмын, пыдын ветлӥсьёслы тротуаръёсын 26 метр кузьда выж пуктэмын. «Умой адӟыны люкетӥсь меӵ гурезьёс вандэмын. Сюреслэн оглюкетэз — Выль Пашур гурт котыртӥ — выль лэсьтэмын», — верамын удысэтлэн ивортоназ. Шаркан ёросысь Мувыр гуртэ сюресэз выльдон 4 фото Мувыр поселениын 900 пала адями улэ. Вань бадӟым школазы, кӧня ке гурт возёсъёс, мерлыко ужъюртъёс. Тегъёс: Шаркан Удмуртия гурт сюресъёс гуртсюресъёс  